Kabupaten Pesisir Selatan

Kabupaten Pesisir Selatan disingkek Pessel adolah sabuah kabupaten di Sumatera Barat, Indonesia. Kabupaten iko mamiliki laweh wilayah 5.749,89 km² jo populasi ±420.000 jiwo. Ibu kotanyo iyolah Painan. Geografis Kabupaten Pesisir Selatan atau disabuik juo Kabupaten Pasisie Selatan, disingkek jo Pessel, sabalah utara babatehsan jo Kota Padang, sabalah timur jo Kabupaten Solok sarato Provinsi Jambi, sabalah selatan jo Provinsi Bengkulu sarato sabalah barat jo Samudera Indonesia. Kabupaten Pesisir Selatan talatak di tapi pantai, jo garih pantai sapanjang 218 kilometer Topografinyo tadiri dari dataran, gunuang dan pabukiktan nan marupokan papanjangan guguihsan Bukik Barisan. Badasarkan panggunoan lahan, 45,29 parsen wilayah tadiri dari rimbo, tamasuak kawasan Taman Nasional Kerinci Seblat, Cagar Alam Koto XI Tarusan, jo rawang gambuit. Sajarah Namo Pesisir Selatan atau Pasisie Selatan barasa dari namo daerah iko pado maso panjajahan Balando, afdeling zuid beneden landen (dataran randah bagian salatan). Kutiko itu pado taun 1903 wilayah Banda Sapuluah Indopuro jo Kurinci manjadi afdeeling nan dipimpin dek asisten residen nan bakaduduakkan di Indopuro sabagai pusek pamarentahan. Malalui UU no 12 Taun 1956 daerah iko manjadi Kabupaten Pesisir Selatan Kerinci. Kudian pado taun 1957 jo lapehnyo Kerinci manjadi kabupaten surang di bawah provinsi Jambi, namonyo barubah manjadi Pesisir Selatan sajo. Sabalun abaik 16 Sabalun abaik 16, wilayah Pesisir Selatan marupakan daerah sapanjang pasisia pantai Sumatera Barat nan tadiri dari rawang-rawang atau rao-rao dataran randah jo pabukitan nan alah bapauni. Pauninyo wakatu itu masiah sangaik saketet. Inyo barasa dari babagai nagari asa nan kudian tingga di sapanjang pasisie pantai sabagai nalayan. Sabagiannyo datang dari padalaman Sumatera atau hulu Batang Hari. Sabagian lai dari daerah Indojati atau Aie Puro. Dan sabagiannyo adolah urang-urang nan dikana sabagai Urang Rupik, palarian dari daerah Sungai Pagu Muaro Labuah jo sakitarnyo nan kamudian manyubarang ka Pulau Pagai. Dipicayo sabalun abaik ka-16, banyak tajadi ekspansi dan migrasi dari masyarakaik Darek (Luhak Nan Tigo) ka babagai daerah nan disabuik rantau, diduga kuaik wilayah Pesisir Selatan Tarusan Bayang dan Banda Sepuluh alah didiami dek masyarakaik dari Inderapura karano Karajaan Teluk Air Pura alah ado samanjak abaik 9 Masehi, samantaro Karajaan Sungai Pagu baru badiri pado abaik ka-17 Masehi, baitu pulo Karajaan Pagaruyung nan juo baru tagak pado abaik 17. Salain itu, pado abaik nan samo juo bakambang salah satu karajaan nan cukuik gadang di wilayah Pesisir Selatan, yaitu Karajaan Indopuro. Pado tahun 1616, Karajaan Indopuro digambarkan sabagai sabuah karajaan nan makmua di bawah pamarintahan Rajo Itam. Karajaan iko juo panah barado lansuang di bawah panguasoan Aceh dan juo panah dalam pangaruah VOC, katiko Balando mulai masuak wilayah Sumatera. Pamarintahan Daftar Bupati Berikuik iko adalah daftar bupati Pesisir Selatan dari maso ka maso. Dewan Perwakilan Berikuik iko adolah komposisi anggota DPRD Kabupaten Pesisir Selatan dalam dua periode terakhir: Daerah Pamilihan Pado Pemilu 2019, pamilihan DPRD Pesisir Selatan dibagi kadalam 5 daerah pamilihan (dapil) sabagai barikuik: Daftar Anggota Dewan Barikuik iko adolah daftar anggota DPRD Pesisir Selatan periode 2019-2024. Daftar kecamatan di Pesisir Selatan Daftar kecamatan dan kelurahan di Kabupaten Pesisir Selatan, adolah sabagai barikuik: Rujuakan Pautan lua (Indonesia) Situs Web Pemerintah Kabupaten Pesisir Selatan Archived 2010-12-23 di Wayback Machine. http://wawasanislam.wordpress.com/2008/04/30/lima-pilar-sejarah-pesisir-selatan/ http://wawasanislam.wordpress.com/2008/04/30/syeikh-muhammad-dalil-bin-muhammad-fatawi/ http://pondokbinjai.wordpress.com/ blog berita TAPAN di dunia maya http://www.minangforum.com/Thread-Pulau-Keong-nan-Menakjubkan Archived 2022-05-24 di Wayback Machine.